Ino Inga Ndaazunda Buti Masunko?
Ncomukonzya kucita
Cakusaanguna, kamuyeeya kuti mweelede kunyamuna mukuli wazyintu nzyomucita—kunyina makani ancobacita beenzinyoko.
Cabili, amuzizyibe zyintu zipa kuti sunko liyume kapati.
Mpoonya, amulibuzye kuti, ‘Ino ndilili nondisunkwa kapati?’ (Nondili kucikolo? Nondili kumulimo? Akumwi buyo?) Kuzyiba ciindi nomukonzya kusunkwa kulakonzya kumugwasya kulyeeleba.
Lino mulilibambilide kubweza ntaamu. Ncomweelede kusaanguna kucita nkuzyiba mbomukonzya kulizunda sunko. (Mucikozyanyo: Ikuti lyoonse mwazwa kucikolo mulaswaanganya beenzinyoko ibamusungilizya kufweba, ndiza inga mwacinca nzila njomwiinda kutegwa kamutaswaangani ambabo.) Bwini mbwakuti: “Beenzinyoko” bamusungilizya kucita zyintu zibi tabali beenzinyoko beni-beni.
Masimpe ngakuti, tamukonzyi kuzyeeleba zyintu zyoonse zipa kuti musunkwe. Kufwumbwa ciindi mulakonzya koongelezyegwa kapati—ambweni aciindi ncomutayeeyeli. Ino inga mwacita buti?
Cintu ciyandika kapati nkulibambila!
Amulange-lange: Jesu wakalizyi kale cakucita mumakani aakulilemeka. Wakalikanzide kumvwida Bausyi lyoonse. (Johane 8:28, 29) Aboobo ciyandika nkuzyibilalimwi cakucita.
Cakucita. Amubone naa mulakonzya kuyeeya twaambo tobilo ncomweelede kulizunda sunko ilimucitikila, alimwi akuyeeya nzila zyobilo nzyomukonzya kubelesya kutegwa mulizunde.
Tamweelede kulekela bantu bamwi kumweendelezya. Muyandika kuyuma kutegwa mucite ncomubona kuti nceciluzi. (Bakolose 3:5) Alimwi kamupaila kutegwa muzumanane kucita oobo.—Matayo 6:13.
bem_Latn tum_Latn tum_Latn bem_Latn bem_Latn bem_Latn bem_Latn bem_Latn tum_Latn bem_Latn bem_Latn